**Ministru kabineta noteikumu projekta**

**„Grozījumi Ministru kabineta 2005.gada 22.februāra noteikumos Nr.142 „Pārtikas un veterinārā dienesta nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2005.gada 22.februāra noteikumi Nr.142 „Pārtikas un veterinārā dienesta nolikums” (turpmāk – noteikumi Nr.142), kas nosaka Pārtikas un veterinārā dienesta (turpmāk – dienests) funkcijas, uzdevumus, kompetenci, struktūru un pārvaldi, kā arī dienesta darbības tiesiskuma nodrošināšanu un pārskatu sniegšanu.  Tā kā noteikumus Nr.142 nepieciešams precizēt un papildināt, lai tiktu atspoguļots pilnīgs dienesta uzdevumu saraksts tā funkciju izpildes nodrošināšanai, ir sagatavots Ministru kabineta noteikumu projekts „Grozījumi Ministru kabineta 2005.gada 22.februāra noteikumos Nr.142 „Pārtikas un veterinārā dienesta nolikums”” (turpmāk – projekts).  Projekta 1. un 9.punktā paredzēts precizēt noteikumu Nr.142 3.punktā un 5.3.apakšpunktā minēto terminu par materiāliem un izstrādājumiem, kas paredzēti saskarei ar pārtiku.  Projekta 2.punktā precizēts noteikumu Nr.142 4.1.apakšpunkts, svītrojot atsauci uz dienesta uzraudzības programmām, jo pārtikas uzņēmumu un produktu kontrole tiek veikta ne tikai atbilstoši uzraudzības programmām, bet arī saskaņā ar normatīvo aktu prasībām.  Ar projekta 3. un 5.punktu noteikumi Nr.142 papildināti ar jauniem apakšpunktiem (4.2.3, 4.2.4. 4.3.2, 4.3.3., 4.3.4, 4.3.5, 4.3.6, 4.3.7, 4.3.8 un 5.4), lai nolikumā iekļautu visus uzdevumus, ko dienests veic. Dienesta uzdevumi noteikti Pārtikas aprites uzraudzības likumā, Veterinārmedicīnas likumā, Ģenētiski modificēto organismu aprites likumā, Dzīvnieku aizsardzības likumā, Farmācijas likumā, Dzīvnieku barības aprites likumā, [Ciltsdarba un dzīvnieku audzēšanas likumā](https://www.google.com/url?q=http://likumi.lv/doc.php%3Fid%3D225419&sa=U&ei=ixBvVP3WDsLEygPOlICwBw&ved=0CAcQFjAB&client=internal-uds-cse&usg=AFQjCNF9muG6xNXVg7kF7cqCr0tA1GeAow) un [Lauksaimniecības un lauku attīstības likumā](https://www.google.com/url?q=http://likumi.lv/doc.php%3Fid%3D87480&sa=U&ei=7RBvVMDWLcmgNufigsgC&ved=0CAUQFjAA&client=internal-uds-cse&usg=AFQjCNGEV-IKcMRIzjCu6tCHN9rCYPZogA).  Projekta 5.punktā noteikumi Nr.142 papildināti ar 4.3.9apakšpunktu, ar kuru nolikumā iekļauta jauna dienesta funkcija par biocīdu un apstrādātu izstrādājumu kontroli pārtikas aprites un veterinārajā jomā, bet projekta 10.punktā paredzēts noteikumus Nr.142 papildināt ar 16.punktu, kurā noteikts 4.3.9 apakšpunkta prasības spēkā stāšanās laiks. Šo grozījumu pamatā ir 2014.gada 18.septembra likums „Grozījumi Ķīmisko vielu likumā”, kas nosaka, ka Pārtikas un veterinārais dienests kontrolē biocīdus un apstrādātus izstrādājumus pārtikas aprites un veterinārajā jomā atbilstoši Eiropas Parlamenta un Padomes Regulai (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu normatīvajos aktos noteiktajos uzraudzības objektos (likuma 4.panta 6.4 daļa). un paredz, ka 4.panta 6.4 daļa stājas spēkā 2015.gada 1.septembrī (likuma Pārejas noteikumu 12.punkts).  Projekta 4.punktā precizēts uzdevums par veterināro zāļu kontroli, papildinot punktu par informācijas vākšanu un apkopošanu, kā arī statistikas veidošanu veterināro zāļu jomā.  Ar projekta 6.punktu svītrots noteikumu Nr.142 4.8.1apakšpunkts, pamatojoties uz 2014.gada 25.septembra likumu „Grozījumi [Ģenētiski modificēto organismu aprites likumā](http://likumi.lv/doc.php?id=167400)”, kas nosaka, ka atļauju izsniegšana ģenētiski modificēto organismu ierobežotai izmantošanai, izplatīšanai tirgū un vidē ir valsts zinātniskā institūta „Pārtikas drošības, dzīvnieku veselības un vides zinātniskais institūts „BIOR”” kompetencē (likuma 9.pants).  Ar projekta 7.punktu noteikumi Nr.142 ir papildināti ar 4.8.2apakšpunktu, pamatojoties uz 2014.gada 25.septembra likumu „Grozījumi [Ģenētiski modificēto organismu aprites likumā](http://likumi.lv/doc.php?id=167400)”, kas nosaka, ka Pārtikas un veterinārais dienests nodrošina ģenētiski modificētās pārtikas un dzīvnieku barības (izņemot sēklas) aprites uzraudzību un kontroli (likuma 8.pants).  Projekta 8.punktā paredzēts noteikumu Nr.142 4.12.apakšpunktu papildināt ar uzdevumu organizēt un veikt pasākumus kopīgā tirgus organizācijas pasākumu administrēšanas jomā.  Nepieciešams precizēt, ka dienests ir tiesīgs citu institūciju pārstāvjus iesaistīt to jautājumu risināšanā, kas saistīti ne tikai pārtikas, bet arī saskarei ar pārtiku paredzēto materiālu un izstrādājumu apriti – projekta 9.punkts (5.3.apakšpunkts). |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekta tiesiskais regulējums attiecas uz dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots publiskai apspriešanai Zemkopības ministrijas tīmekļa vietnē (23.10.–03.11.2014.). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide | Projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

06.01.2015. 15:45

700

D.Lauska

67027264, Dace.Lauska@zm.gov.lv